“มิตรสิบ ลิสซิ่ง” หวังขึ้นแท่นผู้นำด้านสินเชื่อครบวงจร รุกพัฒนาธุกิจแท็กซี่เต็มสูบ
"มิตรสิบ ลิสซิ่ง" เดินหน้าให้บริการแบบ “One Stop Service” หวังขึ้นแท่นผู้นำด้านสินเชื่อครบวงจร รุกพัฒนาธุกิจแท็กซี่เต็มสูบ
22 มี.ค. 2561

นายนิติพัทญ์ ยงค์สงวนชัย ประธานเจ้าหน้าที่บริหาร บริษัท มิตรสิบ ลิสซิ่ง จำกัด (มหาชน) เปิดเผยว่า ในปี 2561 บริษัทฯ ยังคงเดินตามเป้าหมายของบริษัทฯ คือ มุ่งมั่นพัฒนาธุรกิจแท็กซี่ไทย ควบคู่กับการเป็นผู้นำด้านการให้บริการสินเชื่ออย่างครบวงจร สนับสนุนและส่งเสริมผู้ขับขี่รถแท็กซี่ เพื่อยกกระดับคุณภาพชีวิตให้มั่นคงและยั่งยืน รวมถึงการเป็นผู้นำการจัดจำหน่ายรถแท็กซี่พร้อมให้บริการสินเชื่อรถแท็กซี่และสินเชื่อยานยนต์เชิงพาณิชย์ ในทุกรูปแบบการให้บริการ “One Stop Service”
“บริการของเรานั้น ครอบคลุมความต้องการของกลุ่มลูกค้ารถแท็กซี่ได้อย่างสมบูรณ์แบบ พร้อมเดินหน้าพัฒนาต่อยอดธุรกิจสู่กลุ่มลูกค้าผู้ประกอบการหรือผู้ให้บริการรถขนส่งสาธารณะประเภทอื่นๆต่อไป โดยบริษัทมุ่งหวังที่จะสร้างความสำเร็จร่วมกับลูกค้า ตลอดจนผู้ถือหุ้นทุกท่านอย่างแท้จริง เราคัดสรรค์และนำเสนอแต่รถแท็กซี่คุณภาพดี สามารถเอื้อประโยชน์กับผู้ขับขี่ ให้ความปลอดภัยและสะดวกสบายต่อผู้โดยสาร ตามสโลแกนที่ว่า ทุกเรื่องแท็กซี่ ต้องที่….มิตรสิบ” นายนิติพัทญ์ กล่าว
ทั้งนี้ บริษัทฯคัดสรรค์แต่รถแท็กซี่คุณภาพดี สามารถเอื้อประโยชน์ในการให้บริการของผู้ขับขี่ โดยคำนึงถึงความคุ้มค่า และความปลอดภัยของผู้ขับขี่ตลอดจนผู้โดยสารที่ใช้บริการ ด้วยการติดตั้งอุปกรณ์ที่เป็นประโยชน์ภายในรถ แต่ยังคงไว้ซึ่งความถูกต้องตามมาตรฐานรถโดยสารสาธารณะของกรมการขนส่งทางบก เพื่อให้ทุกเส้นทางการขับขี่เป็นไปอย่างปลอดภัย โดยมีแท็กซี่ป้ายแดง ประเภทสีเหลือง และแท็กซี่ป้ายแดง ประเภทสีเขียวเหลือง ดาวน์เริ่มต้น เพียง 90,000 บาท
“เราจะเป็นศูนย์รวมการจัดจำหน่ายรถแท็กซี่ และการจัดสินเชื่อรถแท็กซี่ รวมถึงการจัดสินเชื่อรถเพื่อการพาณิชย์ และสินเชื่อประเภทอื่นๆที่มีประสิทธิภาพ โดยการให้บริการในรูปแบบ “One-stop service” ทั้งในกรุงเทพฯ และ ปริมณฑล รวมถึงหัวเมืองใหญ่ในต่างจังหวัด” นายนิติพัทญ์ กล่าว
รวมถึงบริษัทฯ ยังมีรถแท็กซี่มือสองสภาพดี ถือเป็นอีกหนึ่งบริการของบริษัทฯที่ได้รับเสียงตอบรับจากลูกค้าเป็นอย่างมาก ด้วยคุณภาพ และความใส่ใจในทุกรายละเอียดไม่ว่าจะเป็นการตรวจเช็คสภาพของรถอย่างละเอียดก่อนการจำหน่าย การรับประกันคุณภาพของรถตามระยะเวลาที่กำหนด อีกทั้งยังมีบริการศูนย์ซ่อมบำรุงให้แก่รถแท็กซี่ทุกคันของมิตรสิบที่มีกระจายอยู่ในหลายพื้นที่ สามารถให้ความช่วยเหลือได้ในระยะเวลาอันรวดเร็ว ด้วยทีมช่างที่มีความชำนาญมีประสบการณ์ในการทำงานสูง ที่พร้อมคอยมอบการบริการอย่างเต็มประสิทธิภาพ
นอกจากนี้ บริษัทฯยังมีบริการสินเชื่อรถสาธารณะ เพื่อให้สามารถรองรับต่อความต้องการของลูกค้าในกลุ่มผู้ขับขี่รถสาธารณะที่มีความต้องการบริการสินเชื่อในปริมาณที่มากขึ้น โดยบริษัทฯ จึงจัดให้มีการเปิดให้บริการสินเชื่อส่วนบุคคลสำหรับผู้ขับขี่รถสาธารณะ และสินเชื่อเพื่อรถสาธารณะ โดยมีวัตถุประสงค์เพื่อเป็นการช่วยเหลือและสนับสนุนการประกอบอาชีพให้แก่บุคคลผู้มีอาชีพขับขี่รถสาธารณะทุกท่าน ให้สามารถก้าวเดินสู่ความสำเร็จและเป้าหมายที่ท่านมุ่งหวังไว้ได้
พร้อมกันนี้ นายนิติพัทญ์ กล่าวด้วยว่า นอกเหนือจากการบริการในการจำหน่ายรถแท็กซี่บริการสินเชื่อแล้ว บริษัทฯยังมีศูนย์บริการในการดูแลตรวจเช็ค และซ่อมบำรุงรถแท็กซี่ทุกคันของมิตรสิบ ให้บริการโดยทีมช่างผู้เชี่ยวชาญพร้อมเครื่องมือที่ครบครันสามารถมอบการบริการ และให้คำแนะนำได้อย่างถูกต้องฉับไว อีกทั้งยังมีบริการทำสีรถแท็กซี่ที่ได้มาตรฐานไว้คอยบริการอีกด้วย
อย่างไรก็ตาม บริษัทมีกำไรสุทธิย้อนหลัง 3 ปี ตั้งแต่ปี 2557-2559 และงวด 6 เดือนปี 2560 เท่ากับจำนวน 12.54 ล้านบาท 15.33 ล้านบาท 62.27 ล้านบาทและ 30.70 ล้านบาทตามลำดับ คิดเป็นอัตรากำไรสุทธิเท่ากับร้อยละ 5.02 ร้อยละ 4.64 ร้อยละ 12.82 และร้อยละ 13.00 ในปี 2557-2559 และงวด 6 เดือนปี 2560 ตามลำดับ
อนึ่ง บมจ.มิตรสิบ ลิสซิ่ง ยื่นแบบแสดงรายการข้อมูล (ไฟลิ่ง) เพื่อเสนอขายหุ้นเพิ่มทุนต่อประชาชนทั่วไปครั้งแรก (IPO) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) โดยบริษัทจะเสนอขายหุ้น IPO จำนวน 167 ล้านหุ้น และและมีความประสงค์จะขอเข้าจดทะเบียนในตลาดหลักทรัพย์ เอ็ม เอ ไอ (mai) โดยมี บล.เออีซี เป็นที่ปรึกษาทางการเงิน
โดยวัตถุประสงค์ของการใช้เงินที่ได้จากการระดมทุนในครั้งนี้ เพื่อขยายการให้สินเชื่อเช่าซื้อและใช้เป็นเงินทุนหมุนเวียนในการดำเนินธุรกิจ และใช้ชำระคืนเงินกู้ยืมจากสถาบันการเงิน โดยคาดว่าจะใช้เงินภายในปี 61